cyanic-selkie/wikianc huggingface dataset:
Alexander Kloster-Jensen
Som produsent har han produsert alle tre albumene til Ricochets og begge albumene til My Midnight Creeps. Etter at Madrugada ble oppløst i 2008 bygget han Malabar Studio i Maridalsveien 3 i Oslo sammen med Frode Jacobsen. Her produserte de to en rekke album, bla. Ingrid Olavas album The guest i 2009. Albumet gikk til topps på VG-lista og vant Spellemannsprisen for beste kvinnelige artist 2009.
I 2009 startet han bandet Kitchie Kitchie Ki Me O sammen med Bezhad Farrazollahi, Frode Jacobsen, Anders Møller og Dag Stiberg. Debutalbumet til Kitchie Kitchie Ki Me O ble utgitt på EMI i juni 2011 til svært gode kritikker og bandet avsluttet ØYA 2011 og spilte på Roskilde-festivalen samme år. I 2016 ga de ut albumet "Land or Water" på det londonbaserte selskapet House of Mythologhy.
Diskografi (utvalg)
Kitchie Kitchie Ki Me O 2009 -
Madrugada 2005-2008
My Midnight Creeps 2003-2007
Ricochets 1997-2005
Hello Goodbye 2002-2005
Diverse
Elisabeth G. Berge
Elisabeth Gausemel Berge (født 10. november 1963 i Bergen) er en norsk kunstner som arbeider med foto, video og installasjoner.
Berge har deltatt på Østlandsutstillingen og Høstutstillingen. Hun har hatt flere separatutstillinger og deltatt på gruppeutstillinger i inn- og utland.
Hun har også bidratt med foto til diverse bokutgivelser, tidsskrift, aviser, plakater og kataloger.
Berge er medlem i Norske Billedkunstnere (NBK) og Forbundet Frie Fotografer (FFF).
Mangan
Mangan er et metallisk grunnstoff med kjemisk symbol Mn og atomnummer 25.
Historie
Manganforbindelser har vært i bruk siden prehistorisk tid. Maling med mangandioksid som fargepigment kan spores 17 000 år tilbake i tid. Både egypterne og romerne brukte manganforbindelser i glassfremstilling, enten for å fjerne eller for å tilsette farge i glasset. Mangan forekommer i jernmalmen som ble brukt av spartanerne, og det har vært spekulasjoner om den enestående hardheten i våpenstålet deres kom av at de uforvarende hadde laget jern-mangan-legeringer.
Den svenske kjemikeren Carl Wilhelm Scheele var den første som forsto at mangan var et grunnstoff, og hans kollega Johan Gottlieb Gahn isolerte rent mangan i 1774 ved kjemisk reduksjon av mangandioksid med karbon. I begynnelsen av 1800-tallet hadde forskere begynt å utforske bruk av mangan som legeringsmateriale i stålproduksjon. I 1816 oppdaget man at mangan gjorde jern hardere uten å gjøre det sprøere.
Opphavet til navnet kommer fra fransk manganèse «svart Magnesia». Magnesia (et område i det som nå er Hellas) var funnstedet for magnes, to svarte mineraler hvorav det ene inneholdt mangan, og det andre magnesium.
Egenskaper
Mangan er et gråhvitt, hardt og svært sprøtt tungmetall. Det tilhører transisjonsmetallene og kan av utseende minne om jern. Det oksiderer i luft, men det dannes raskt et beskyttende oksidsjikt som stopper videre oksidering. I vann og i svake syrer blir det angrepet under utvikling av hydrogen. I pulverform kan mangan antennes.
Mangan har paramagnetiske egenskaper, som betyr at det blir magnetisert i et magnetfelt, men kan ikke gjøres til permanentmagnet.
Isotoper
Naturlig forekommende mangan består utelukkende av den stabile isotopen 55Mn. I tillegg finnes 25 kunstig fremstilte ustabile (og dermed radioaktive) isotoper hvorav de mest stabile er 53Mn med halveringstid 3,74 • 106 år, 54Mn med halveringstid 312,3 døgn og 52Mn med halveringstid 5,591 døgn. Alle de resterende isotopene har halveringstider kortere enn 3 timer, og de fleste kortere enn 1 minutt.
CAS-nummer: 7439-96-5
Forekomst
På verdensbasis finnes det store manganforekomster. I jordskorpen finnes det ca. 900 ppm, noe som gjør det til det nest vanligste tungmetallet etter jern. Det utvinnes hovedsakelig fra mineralet pyrolusitt (MnO2), på norsk ofte kalt brunstein. Over 80 % av forekomstene finnes i Sør-Afrika og Ukraina. Andre viktige forekomster er i Kina, Australia, Brasil, Gabon, India, og Mexico.
Mangan finnes også som knoller på bunnen på store havdyp.
Anvendelse
Mangan er uunnværlig for jern og stålproduksjonen på grunn av sine egenskaper som legeringsmateriale. Jern og stålproduksjon står for 85–90 % av etterspørselen på verdensmarkedet. Blant annet er mangan en viktig komponent i lav-kostnads rustfritt stål og også brukt i aluminiumlegeringer.
Metallet brukes også sporadisk i mynter, blant annet i 1 og 2 euro-myntene i EU.
Biologisk betydning
Mangan er et viktig sporstoff i levende organismer. Men eksponering for manganholdig røyk kan påvirke nervesystemet og gi håndtremor (skjelving). Arbeidstilsynet har derfor satt grensen for innånding av respirabelt mangan i luft til 0.1 mg/m3. Arbeidere på manganverk og sveisere, særlig ved arbeid med harde stållegeringer, er ofte betydelig eksponert for mangan.
Jelgava fylke
Jelgava fylke var en forvaltningsenhet nær Latvias hovedstad Riga. Det ble avskaffet i 2009. Administrativt sentrum var Jelgava.
Tyskland under EM i svømmesport 2014
Tyskland deltok som vertsnasjon under EM i svømmesport 2014 i Berlin i Tyskland fra 13. til 24. august 2014.
Penny Lane
Gaten Penny Lane ble først og fremst verdensberømt igjennom sangen til Beatles med samme navn. Teksten er skrevet av Paul McCartney og innspilt og gitt ut i februar 1967. «Penny Lane» var en av de to A-sidene på singelen fra albumet Magical Mystery Tour som ble gitt ut i USA i november 1967, den andre A-siden var «Strawberry Fields Forever».
Warren (Michigan)
Warren er en by i den amerikanske delstaten Michigan. Med sine 138 247 innbyggere er den den tredje mest folkerike byen i delstaten, og den største i Macomb County. Warren ligger like nord for Detroit. og er Detroits største forstad.
Penny Lane
Motivvalget, som var en helt alminnelig gate i Liverpool, var ikke helt ubevisst. McCartney og John Lennon vokste nemlig opp og lekte ofte i barndomsårene sine, nettopp i denne gaten. Etter at The Beatles lagde denne sangen ble gaten et velkjent landemerke og mange beatlesentusiaster har tatt turen innom Liverpool for å besøke gaten. Det er også meldt en rekke tyverier av veiskilt med Penny Lane. Byrådet i Liverpool har resignert for alle skilttyveriene, og maler heller gatenavnet på bygningene.
Frisørsalongen som blir nevnt i sangen, tilhørte antagelig Mr. Bioletti, som hevder at han klippet håret til Lennon, McCartney og George Harrison da de var barn.
Warren (Michigan)
Som resten av regionen er Warren dominert av bilindustri. Byens historiske befolkningsutvikling har fulgt trendene i industrien tett, med stor økning fra 1930-tallet og en kraftig nedgang fra ca. 1970.
Parkteatret i Moss
Parkteatret i Moss er Østfolds ledende kulturhus. Opprinnelig en gammel funkiskino ferdigstilt i 1939, som i juni 2003 ble etablert som privat kulturhus i samarbeid med Moss kommune. Daglig leder er Petter E. Fosse. I dag fungerer Parkteatret som et rent kulturhus, med sine 546 faste seter arrangeres konserter, teater, møter, danseforestillinger og alt som ellers hører hjemme i et kulturhus. Parkteatret er vertskap for så vel profesjonelle oppsetninger som for lokale amatører som A.P.P.L.A.U.S. og Teaterkråkene. Før var det to kinoer i Moss, det var Gimle kino og her på Parkteateret. Siden 2015 kjøper man ikke lenger billetter fra en billettluke, men fra Park café. Caféen er i det samme bygget som Parkteateret.
Warren (Michigan)
Rapperen Eminem er vokst opp i Warren.
Designinstituttet
Designinstituttet er en privatskole i Oslo som tilbyr Fagskolekandidat Design. Utdanningen er ettårig og gir grunnleggende undervisning i designfag. Undervisning er prosjektbasert og berører fagene industridesign, produktdesign, visuell kommunikasjon, grafisk design og interiørarkitektur, møbeldesign. Det siste prosjektet er eksamensprosjektet der studenten selv velger fordypning og arkitektur kan velges. Designinstituttet holder til i Myrens Verksted ved Akerselva.
Historie
Skolen ble godkjent av Utdanningsdirektoratet i 2004 og av NOKUT som tilbyder av Fagskolekandidat Design høsten 2009.
Pinnsvinfisker
Pinnsvinfisker (Diodontidae) er en gruppe fastkjevefisker. Kroppen er utstyrt med tallrike, lange pigger som kan være opptil 70 cm lange. Når pinnsvinfisken tas opp av vannet, sluker de luft og blir oppblåst som en ballong.
Tørrede preparerte pinnsvinfisk, i oppblåst tilstand med struttende pigger, var vanlige sjømannssouvenirer fra tropiske farvann. I mange norske sjømannshjem hang pinnsvinfisk under taket.
Bramans-demningen
Bramans-demningen er en demning for flomkontroll og vannkraft i Frankrike, anlagt i elva L'Arc, ei sideelv til Rhône. Anlegget ligger i departementet Savoie. Eier er Electricité de France.
Demningen ligger omtrent midt mellom Mont Cenis-demningen i øst og Super-Bissorte vannkraftverk i vest.
Babak Farhoudi
Babak Farhoudi (født 9. september 1985) er en iransk svømmer.
Han representerte Iran under Sommer-OL 2004 i Athen, der han ble utslått i forsøksheatet på 100 meter fri.
Adios Amigo
Adios Amigo er et musikkalbum med Bjøro Håland, utgitt i 1980. Albumet lå 16 uker på VG-lista og endte med 11.-plass som beste plassering.
Stronger Than Death
Stronger Than Death er det andre albumet fra heavy metal bandet Black Label Society, utgitt i 2000.
Trondheim Røde Kors
Trondheim Røde Kors ble stiftet 22. september 1905 og har i dag over 1000 medlemmer, hvorav mer enn 150 er medlemmer av Røde Kors Hjelpekorps. Trondheim Røde Kors har sitt hovedsete i Nardoveien 4B. Hovedkontoret flyttet fra sentrum i 2002. Foreningen er både selvstendig og representerer Norges Røde Kors og Sør-Trøndelag Røde Kors innenfor sitt geografiske område.
Trondheim Røde Kors har over 20 aktiviteter/grupper som dekker et bredt område; bl.a. leksehjelp, integrasjonsarbeid (f.eks. "Flyktningeguide" siden 2002 og andre aktiviteter for å arbeide med språk og kulturforståelse), forskjellige sosiale møtearenaer (sportsgrupper, turgrupper), hjelpekorps, m.m. Det er også egne aktiviteter som yter støtte til personer som soner eller har sonet i fengsel.
Hjelpekorpset har utrykning, vaktordning og eget materiell (inkl. samband-/kommunikasjonsutstyr, ambulanse, båt, ATV og snøscooter) og gjennomfører søk-, rednings- og henteoppdrag. I forbindelse med COVID-19 har medlemmer bl.a. stilt med økt suppleringskjøring for å avlaste ambulansetjenesten.
Forgjengerne til Trondheim Røde Kors
Den 20. februar 1894 inviterte Hedvig Bachke Borthen 18 kvinner i Trondheim til et møte som endte med at de alle ble medlemmer av Røde Kors dameforening i Trondhjem. Gruppen arrangerte møter hvor de sydde klær og sengetøy. Første leveranse "foreningen for frivillig pleie av syge og saarede i felt" (nå Røde Kors) gjorde fant sted i 1896. Foruten materiell som bl.a. ble sendt til Hellas under den gresk-tyrkiske krigen, ble også dameforeningens materiell sendt til nødstilte etter bybrannen i Ålesund i 1904. Augusta Michelet dannet i 1896 en annen dameforening som jobbet med lignende.
Stiftelse, sykepleierskole og klinikk
Trondheim Røde Kors sykepleieskole hadde i løpet av sin tid 1000 elever. Sykepleieskolen ble overtatt av fylkeskommunen i 1967 og var en del av grunnlaget for Sykepleierhøgskolen i Trondheim (nå et bachelorprogram ved Fakultet for helse- og sosialvitenskap, NTNU).
Etterkrigstiden og omstilling
Barnehjelpen-avdelingen (etablert i 1944) gjorde en stor innsats for å tilby familier med psykisk utviklingshemmede barn et avlastnings-/daghjems-tilbud. Først med daghjemstilbud i Roald Amundsens vei fra 1959 til 1973 - og etterhvert Vidarheim skole og daghjem. Også dette ble overtatt av Trondheim kommune på 90-tallet.
Blodgiversentralen ble drevet av Trondheim Røde Kors frem til den ble overtatt av sykehuset i 2005. Foreningen var ansvarlig for registrering, innkalling, oppfølging og også tapping av blod.
Opprinnelig navn og sammenslåing med Strinda Røde Kors
Strinda Røde Kors (opprinnelig Strinden Kreds av Norges Røde Kors, stiftet 1914 ) ble slått sammen med Trondheim Røde Kors i 1952. Siste styreleder i Strinda Røde Kors var Magnhild Ianssen. Den første styrelederen i det sammenslåtte Trondheim Røde Kors var Nils M. Vaagland, som deretter hadde styreleder-rollen frem til 1956.
Vannorgel
Vannorgel er en betegnelse brukt om pipeorgler fra antikken hvor spilleluftens trykk blir regulert ved hjelp av trykket fra en vannsøyle. Dette prinsippet gav også det greske navnet til de første orgler: organon hydraulikon (fra oganon: redskap, hydor: vann, aulos: rørbladsinstrument).
Dette instrumentet var det første tangentinstrumentet man kjenner til. Oppfinnelsen tilskrives Ktesibios som var bosatt i Egypt og levde på 200-tallet f.Kr. Vannorgelet ble et meget populært instrument blant grekerne og senere i Romerriket. Det ble laget i mange typer som varierte i størrelse og antall piper.
Emmanuel Dyen
Emmanuel Dyen (født 29. juni 1979) er en fransk seiler som spesialiserer seg i 49er. Under Sommer-OL 2012 i London representerte han landet sitt, der han ble nummer 6.
Lamprocheila
Lamprocheila er en slekt av biller som hører til familien praktbiller (Buprestidae).
Jomfruland fyr
Jomfruland fyr er en fyrstasjon med kystfyr som ligger på øya Jomfruland utenfor Kragerø i Telemark.
Lamprocheila
Utbredelse
Slekten lever i Sørøst-Asia.
Jomfruland fyr
Jomfruland fyrstasjon har to fyrtårn. Det eldste ble bygd i tegl i 1838 og satt i drift året etter. Fyret er 22 meter høyt. Lyktehuset er fjernet. Dagens fyr er et 31 meter høyt støpejernstårn fra 1938 med 2. ordens linseapparat. Fyret ligger midt inne på øya og rager 48 moh. Fyrstasjonen består i tillegg til de to tårnene av assistentbolig samt andre boliger og uthus gruppert i et tun. Det er mulig å gå opp i det eldste tårnet i fellesferien. Det er en tyskprodusert militærkikkert på toppen. Kikkerten ble av tyske styrker til å rekognosere i Kragerøskjærgården og ut mot innseilingen til Oslofjorden. Kikkerten er krigsbytte fra den andre verdenskrig.
Jomfruland fyr er motiv på et norsk frimerke (NK 1581) utgitt 1. september 2005.
Hermann Volrath Hilprecht
Hermann Volrath Hilprecht (født 28. juli 1859 i Hohenerxleben i Anhalt i Tyskland, død 19. mars 1925 i Philadelphia i USA) var en tysk-amerikansk assyriolog.
Bakgrunn
Etter å ha vært elev på Rectorschule i Hoym tok han i 1880 abitur ved det kongelige Carls-Gymnasium i Bernburg. Han studerte så teologi, orientalske språk og jus ved universitetet i Leipzig.
Forskerkarriere
Hilprecht ble Dr. phil. i 1883 med at arbeid om babylonerkongen Nebukadnezars Is fribrev, var 1884—85 professor ved Fridericianum i Davos og 1885—86 repetitør i gammeltestamentlig teologi i Erlangen. Han kom i 1886 til Philadelphia og ble her redaktør av den orientalske acdeling av Sunday School Times (til 1904); i 1887 professor i assyriologi ved University of Pennsylvania, og fulgte som assyriolog med den av dette universitetet til Babylon utsendte ekspedisjon 1888—89.
Han var 1898—1900 leder av universitetets fjerde ekspedisjon. Han fikk i 1893 av den osmanske regjering overdratt vervet å ordne de av amerikanske ekspedisjoner ved Nippur funn av babylonske oldsaker som var avgitt til museet i Konstantinopel. En stor del av disse oldsaker skjenket Sultanen Hilprecht personlig som takk for hans fortjenstfulle arbeid. Han gav det igjen til universitetsmuseet i Philadelphia. Hilprecht ble i 1895 Dr. theol. der og 1897 Dr. jur. ved Princeton University. Han hadde allerede i 1883 udgitt Freibrief Nebukadnezars (1883) og var siden en av hovedutgiverne av de mange innskrifter, som var blitt funnet i Nippur. Hilprecht utgav Old Babylonian Cuneiform Inscriptions Chiefly from Nipur (1893—96); Assyriaca (1894); The Excavations in Assyria and Babylonia (1903); Explorations in Bible Lands during XIXth Century (1907); Recent Researches in Bible Lands (1898); med A.T. Clay Business Documents of Marasha (1898).
Hilprecht var hovedutgiver av The Babylonean Expedition of the University of Pensylvania, hvorav henimot en snes bind utkom. Han hadde en strid med Dr. Peters som førte til utgivelse av adskillige skrifter som har heller liten interesse i vitenskapelig henseende.
Under første verdenskrig oppgav Hilprecht sin stilling i Amerika og flyttet til Lausanne. Til hans 25-års doktorsjubilrum og 50-års fødselsdag utgav kolleger og venner festskriftet Hilprecht Anniversary Volume, Studies in Assyrology and Archæology (Chicago, Leipzig et cetera 1909).
Ponts-des-Chevres-demningen
Ponts-des-Chevres-demningen er en demning for flomkontroll, beliggende i det sørøstlige Frankrike, anlagt i elva L'Arc som ei sideelv til Rhône. Anlegget ligger rett nedenfor Super-Bissorte vannkraftverk i departementet Savoie. Eier er Electricité de France.
Romanias administrative inndeling
Romanias administrasjon er forholdvis sentralisert, og den geografisk-administrative inndeling av landet er ganske enkel og oversiktlig.
Utover kommunene og byområdene, finnes det ingen ytterligere administrativ underinndeling, selv om det i hver enkelt kommune kan være flere landsbyer (totalt 13.092 landsbyer). Disse har imidlertid ingen individuell administrasjon.
Et unntak i forhold til denne strukturen er București, som administrativt er plassert i nivå med județene, som er inndelt i seks sektorer, hvor hver enkelt sektor har lokalt selvstyre og administrasjon.
Sara (navn)
Sara og Sarah er varianter av de hebraiske kvinnenavnet Sarai som betyr «prinsesse» eller «fyrstinne». Sara var ifølge Bibelen Abrahams hustru, Koranen kaller henne profeten Ibrahims hustru. Sara har navnedag 16. mai i Norge og Danmark og 19. juli i Finland og Sverige.
Andre varianter av navnet er Sára og Saara. Merk at navnet Zahra har en annen opprinnelse og betydning enn Sara.
Utbredelse
Sara er brukt i Norge siden 1500-tallet, og var vanlig på 1700-tallet. I perioden med nasjonal sosialisme fra 1938 ble alle jødiske kvinner og jenter tvunget av navneendringsreguleringen til å akseptere navnet Sara, hvis de ikke allerede hadde et fornavn, som ble ansett som et "typisk jødisk navn" i nazistiske Tyskland. I nyere tid har Sara vært blant de mest populære døpenavnene i Norge fra ca. 2000, og var på ti på topp-listen i perioden 2000–. Sara var det aller mest populære navnet på jentebarn både i 2002 og 2007.
I England var Sarra et vanlig navn i middelalderen, mens formen Sarah var mest populær på 1700- og 1800-tallet.
I USA har Sarah vært et populært navn fra 1800-tallet.
Sara og Sarah er i dag svært vanlige navn i mange land over hele verden.
British Forces British Indian Ocean Territory
British Forces British Indian Ocean Territory er den britiske militærkommandoen som øver kommando og kontroll over styrker stasjonert i Det britiske territoriet i Indiahavet. Styrkene er hovedsakelig forlagt på atollen Diego Garcia, der U.S. Air Force driver en flystasjon, U.S. Space Force driver en bakkestasjon og U.S. Navy har en logistikkbase. De amerikanske anleggene på atollen drives i henhold til en leieavtale mellom USA og Storbritannia fra 1966.
Kommandoen har også ansvar for ikke-militære oppgaver som politi- og tollmyndighet i territoriet.
Alfred Leo Abramowicz
Alfred Leo Abramowicz (født 27. januar 1919 i Chicago i Illinois i USA; død 12. september 1999) var en polsk-amerikansk katolsk biskop.
Prest
Alfred Leo Abramowicz studerte ved University of Saint Mary of the Lake og ble prsteviet den 1. mai 1943 av erkebiskopen av Chicago, Samuel Alphonsus Stritch. Fra 1949 til 1952 studerte han kirkerett ved Det pavelige universitet Gregoriana.
Hjelpebiskop i Chicago
Den 8. mai 1968 utnevnte pave Paul VI til hjelpebiskop i Chicago og titulærbiskop av Pesto. Erkebiskopen av Chicago, John Patrick Cody,bispeviet ham den 13. juni samme år; medkonsekratorer var biskopen av Manchester, Ernest John Primeau, og biskopen av Madison, Cletus Francis O'Donnell.
I 1993 ble han tildelt Republikken Polens fortjenstorden.
Den 24. januar 1995 innvilget pave Johannes Paul II hans aldersbetingede fratreden.
Episkopalgenealogi
Hans episkopalgenealogi er:
Cîteaux
Cîteaux (latin Cistercium) er et katolsk kloster i Saint-Nicolas-lès-Cîteaux, sør for byen Dijon i Frankrike. Det ligger i departementet Côte-d'Or i Bourgogne. I dag tilhører det cisterciensordenen og er dets moderkloster. Klosteret har rundt 35 medlemmer og munkene produserer en ost under klosterets navn, foruten også karameller og honningbasert sukkertøy.
Det ble grunnlagt i 1098 av Robert av Molesme. Klosteret ble opphevet i 1790, hvoretter kirken ble rasert, grunnet opptøyene under den franske revolusjon. Siden 1898 tilhører Cîteaux trappistordenen. Av de eldre bygningene gjenstår kun scriptoriet. Lyse, Sancta Mariae og Herrevad er eksempler på cistercienserklostre i Norden.
Historie
Cîteaux-kloseret ble grunnlagt på sankt Benedikts dag den 21. mars 1098 av en gruppe munker fra Molesme-klosteret i Molesme i Burgund som søkte å følge mer Benedikts klosterregler mer strengt. De ble ledet av Robert av Molesme, som ble klosterets første abbed. Stedet de valgt var preget av skog og myrer og var sparsommelig befolket. Stedsnavnet er eldre enn klosteret, men dets opprinnelse er usikker. Blant de teorier til etymologi er at det er avledet fra cis tertium [lapidem miliarium], «denne siden av tredje [milepæl]» tilknyttet den romerske veien som knyttet Langres og Chalons sur Saône sammen. Eller alternativt fra cisternæ, cisterne (vannreservoar), noe som på middelalderlatin kunne referere til stillestående vannbasseng i en myr.
Den andre abbeden var Alberik, en munk fra Cîteaux og senere helgenforklart. Den tredje var Stephen Harding, som skrev Charta Caritatis og som beskrev ordenens organisering. Han ble også erklært som helgen. Bernhard av Clairvaux, senere også helgenforklart, var munk ved Cîteaux-klosteret inntil han forlot det for å opprette klosteret ved Clairvaux, hvor han ble dens første abbed. Hans innflytelse på cisterciensordenen var stor, og fornyet betydningen av streng praksis av Benedikts klosterregler.
Byggingen av den store kirken ved Cîteaux-klosteret begynte en gang rundt 1140 og var fullført i 1193. Hertugene av Burgund benyttet det deretter som deres dynastiske gravsted.
Innflytelsen til cisterciensordenen vokste raskt, mye grunnet sankt Bernard, og ved begynnelsen av 1200-tallet hadde denne klosterordenen mer enn 500 hus. Cîteaux var et av de viktigste. I 1244 besøkte Ludvig IX av Frankrike klosteret, sammen med sin mor Blanka av Castilla. Kongen ble siden også helgenerklært.
Den danske biskop Valdemar, en frillesønn av kong Knut Magnusson V, dro til Cîteaux i 1232 etter et mislykket forsøk på statskupp, og endte sitt liv og ble gravlagt her.
I løpet av hundreårskrigen ble klosteret plyndret i 1360 da munkene søkte tilflukt i Dijon, på nytt i 1365, 1434 og 1438. I 1380 oppholdt Thomas, jarlen av Buckingham seg i L'Aumône-klosteret, et datterkloster av Cîteaux som var lokalisert i Marchenoir-skogen mens hans hær var stasjonert i den omliggende skogen.
Ved begynnelsen av 1500-tallet var klosteret et stort samfunn med rundt 200 medlemmer. Klosteret ble deretter hardt rammet av de franske religionskrigene. Klosteret gikk inn i en gradvis nedgang det neste århundret. I 1698 hadde klosteret kun 72 heltidsmunker.
I 1791, under den franske revolusjon, ble klosteret beslaglagt og solgt av regjeringen. I 1898 ble levningene av klosteret kjøpt tilbake og på nytt befolket med munker fra andre klostre.
Europaligaen i håndball for menn
Europaligaen i håndball for menn (EHF European League) er en årlig europeisk håndballturnering avholdt av EHF og er den nest største europacupen i håndball etter Mesterligaen i håndball for menn, men over Europacupen i håndball for menn. Ved starten i 1981/82-sesongen het den IHF-cupen, men byttet navn til EHF-cupen foran 1993/94-sesongen. Første sesong med dagens navn var 2020/21-sesongen.
Colin Dexter
Bakgrunn
Colin Dexter var sønn av Alfred og Dorothy Dexter. Faren, Alfred Dexter, drev et lite garasje- og taxiselskap i Scotgate i Stamford. Colin Dexter gikk på St. John's Infants School, Bluecoat Junior School og Stamford School. Stamford School er en privatskole for gutter, og Dexter vant et stipend til denne skolen da han gikk på Bluecoat Junior. Han hadde en bror, John Alfred Dexter, som underviste i klassiske fag ved The King's School i Peterborough; og en søster ved navn Avril.
Forfatterskap
I 1972 eller 1973 begynte han å skrive sin første kriminalroman i en mislykket sommerferie da det regnet uten stans. Han uttalte senere at han ikke anså såkalt "skrivesperre" som et reelt fenomen; som forfatter må man bare begynne å skrive, og så er halve jobben gjort. Han fortalte også at han hadde skrevet alle sine bøker for hånd. I flere av verkene hans er det innslag fra universitetsmiljøet, og i noen tilfeller har Dexter brukt døvhet som en nøkkel i handlingen.
Debutboken hans ble gitt ut i 1975. I perioden 1975–99 gav han ut en rekke kriminalromaner om førstebetjent Morse. Dexter har også skrevet originale historier til fjernsynsserien Inspektør Morse, og i de fleste episodene hadde han selv en liten rolle (såkalt cameo-opptreden). Fra 1987 til 2000 laget fjernsynskanalen ITV 33 episoder av Inspektør Morse. Den siste episoden endte med at Morse døde av hjerteinfarkt, akkurat som i den siste boken til Dexter. Fra 2006 til 2016 ble det laget 33 episoder av spin off-serien Lewis, der inspektør Morses assistent Robbie Lewis hadde rykket opp som hovedfigur. Fra 2012 sendte ITV serien Den unge inspektør Morse; seriens originaltittel er Endeavour, som er fornavnet Morse aldri ville vedkjenne seg i den første TV-serien. Colin Dexter dukket av og til opp i småroller også i Lewis og i Den unge inspektør Morse.
I bøkene er der flere steder korte, humoristiske sitater fra verkene til Diogenes Small og vicomte Mumbles, fiktive personer Colin Dexter selv har funnet opp. Flere av disse sitatene har funnet veien til aviser og andre publikasjoner.
Romaner
(på Macmillan)
Øvrige utgivelser (som N. C. Dexter)
(sammen med E. G. Rayner på Pergamon Press)
World's Smallest Political Quiz
The World's Smallest Political Quiz er en pedagogisk quiz med ti spørsmål, designet primært for å være mer nøyaktig enn det endimensjonale «venstre-høyre» spekteret ved å gi en todimensjonal representasjon. Quizen består av to deler: et diagram av et politisk kart; og en serie på 10 korte spørsmål laget for å hjelpe seerne til å raskt å score seg selv og andre i det kartet.
De 10 spørsmålene er delt inn i to grupper, økonomiske og personlige, med fem spørsmål hver. Svarene på spørsmålene kan være enig (Agree), kanskje (Maybe) eller uenig (Disagree). Tyve poeng gis for en enig, ti poeng for en kanskje og null for uenig. Poengsummene legges til for hver gruppe og kan være fra null til hundre. Disse to tallene plottes deretter på det diamantformede diagrammet, og resultatet viser den politiske gruppen som er mest enig med quiztakeren. Kartet består av to dimensjoner: Progressive – Moderate – Conservative and Libertarian – Moderate – Authoritarian. Hvis du scorer 100 blir du plottet i toppen som libertarianer (Libertarian), hvis du scorer 0 blir du plottet på bunnen som autoritær, hvis du scorer 100 på personlig og 0 på økonomisk blir du plassert som progressiv til venstre, og omvendt hvis du scorer 0 på personlig og 100 på økonomisk er du plassert til høyre som konservativ. Hvis du scorer 50, blir du plassert i midten som moderat. Kantene for moderat går på mellom 35 og 65 på hver skala.
Quizen ble først og fremst designet for et amerikansk publikum designet av libertarianske Advocates for Self Government og publisert på en nettside til dennne organisasjonen. Quizen ble laget av Marshall Fritz, og assosierer quiztakeren med en av fem kategorier: libertarianer (libertarian), venstreliberal (Left-liberal), sentrum (centrist), høyrekonservativ (right-conservative) eller statist.
Bakgrunn
Kartet knyttet til quizen er basert på hva Nolan Chart utviklet i løpet av 1969 av den libertarianske statsviteren David Nolan. Nolan begrunnet at praktisk talt all menneskelig politisk handling kan deles inn i to generelle kategorier: økonomisk og personlig. For å uttrykke denne innsikten visuelt utviklet Nolan en to-akset graf. Den ene aksen var for økonomisk frihet, og den andre var for personlig frihet.
Nolan introduserte diagrammet i en artikkel med tittelen «Classifying and Analyzing Politico-Economic Systems» som ble publisert i januar 1971-utgaven av The Individualist, et libertariansk nyhetsbrev.
The first form the Quiz took was as a business card, with the ten questions printed on it along with the chart. As of August 2004, over 7 million Quizzes had been printed. The Quiz, then, is a combination of two elements: Nolan's chart, and Fritz's idea of ten short questions to help a person find their associated place on that graph.
As of November 1, 2013, the online World's Smallest Political Quiz has been taken 20 million times since it was first put on the Web in 1995.
Modifications to questions
Six of the ten questions were substantially revised, or replaced entirely, in 2004.
Bruk
Den 23. august 2000 gjennomførte Portrait of America en nasjonal telefonundersøkelse av 822 sannsynlige velgere. Ved å bruke samme spørsmål og skala, fant undersøkelsen at 32 % av amerikanske velgere er sentrister; 16 % er libertarianere; 14 % er autoritære; 13 % sosialister (liberal); 7 % er konservative; og 17 % grenser til en eller flere kategorier. Marginen for prøvetagingsfeil er +/- 3 prosentpoeng med 95 %-konfidensnivå.
I følge e-poster samlet inn av quizens talsmenn, har den blitt brukt på 420 skoler i USA. The online content associated with several textbooks is also claimed to feature the Quiz.
To My Friends
To My Friends er et musikkalbum med Bjøro Håland, utgitt i 1979. Dette er hans første plate. Albumet lå 4 uker på VG-lista og endte med 27.-plass som beste plassering.
Roman Hoffstetter
Roman Hoffstetter (født 1742, død 1815) var komponist og benektinermunk i klosteret i Amorbach. Han skrev klassisk musikk, og var en stor beundrer av den berømte komponisten Joseph Haydn, nesten på grensen til plagiering. Hans komposisjon seks strykekvartetter, var tidligere tilskrevet Haydn. Denne feilen ble funnet og forklart av forfatterne H.C. Robbins Landon og Alan Tyson.
Den mest kjente kvartetten av disse er «Serenadekvartett».
Yamuna
Yamuna (sanskrit: यमुना, noen ganger kalt Jamuna eller Jumna) er ei elv i det nordlige India. Den er totalt 1 376 kilometer lang, og er den største sideelva til Ganges.
Elvas utspring er ved Yamunotri i Himalaya, i delstaten Uttarakhand. Den renner gjennom delstatene Himachal Pradesh, Delhi, Haryana og Uttar Pradesh før den løper sammen med Ganges ved Allahabad. Langs elva ligger byene Baghpat, Delhi, Noida, Mathura, Agra, Etawah, Kalpi, Hamirpur og Allahabad. De største sideelvene er Tons, Chambal, Betwa og Ken.
En kanal beregnet for fraktefartøyer, kalt Sutlej-Yamuna Link (SYL), er under bygging vestover fra de øvre delene av elva til regionen Punjab til de seilbare delene av Sutlej og Indus' nedslagsfelter. Dette vil knytte hele Gangesdalen til vest-India og Pakistan. Når den er ferdig vil SYL muliggjøre skipsfart fra Indias østkyst til Arabiahavet i vest, og vil drastisk forkorte fraktavstander og åpne nye handelsmuligheter for Nord-Indias store befolkning.
Draperstown
Draperstown er en liten by i grevskapet Londonderry i Nord-Irland. Den ligger i Sperrinfjellene.
Byen ble grunnlagt av, og har sitt navn fra, Drapers' Company fra City of London under bosetningen i Ulster. Før dette var området kjent som Ballynascreen, fra det irske navnet Baile na Scríne.
Draperstown har et turistsenter med utstillinger omkring jarlenes flukt og bosetningen i Ulster.
Harald Thaulow
Harald Thaulow (født 12. september 1887 i Bærum, død 1971) var en norsk forfatter, skribent og hage-entusiast.
Han var født i Bærum som sønn av maleren Frits Thaulow (1847–1906) og Alexandra Lasson (1862–1956). Fra 1894 til farens død i 1906 bodde Harald i kunstnerkolonier i Dieppe og Paris i Frankrike, og i London. Foreldrene var gode venner av Grieg, Bjørnson og statsministeren. Hør bare her: Derefter ble det examen artium fra Halling skole, der kronprins Olav senere gikk, og jobb som  privatsekretær for Sam Eyde, samtidig med studier som brakte ham til en embedseksamen i økonomi i 1911. Med anbefaling fra Fridtjof Nansen fikk han bli med Christian Leden på eskimofart i Canada og var fire år i Edmonton, det siste (1913) som honorær konsul for Norge i provinsen Alberta. Etter noen år i Stockholm jobbet han fra 1921 som tekstforfatter i Fabritius grafiske. I 1923 etablerte han et reklamebyrå (i dag Thau Reklamebyrå) som han solgte i 1937 til Hans Chr. Seeberg (1904–1984).
Han var først gift 1916 til 1921 med svenske Sonja Granberg (1896–1967). I sitt andre ekteskap ble han i 1928 gift med Erna Wadel (kjent som Pus Thaulow, (1895–1985) som var matskribent og spaltist i Aftenposten. Ekteparet flyttet i 1945 til gården Hasla på Fevik ved Grimstad og fikk to barn. De skrev meget fra Hasla og var blant de første som engasjerte Ulf Aas (1919–2011) som illustratør.
Puerto Rico under Panamerikanske leker 1951
Puerto Rico under Panamerikanske leker 1951. Puerto Rico deltok i de første Panamerikanske leker som ble arrangert i Buenos Aires mellom 25. februar og 3. mars 1951. Puerto Rico vant ikke noen medalje.
Harald Thaulow
Harald Thaulow var over to meter høy og holdt en rekke kåserier i NRK Radio gjennom 1940- og 50-årene. Han ble kåret til ridder av Røde Kors på Cuba.
Olympe de Gouges
Olympe de Gouges (født Marie Gouze; 7. mai 1748, død 3. november 1793) var en fransk skuespillforfatter, journalist og tidlig feminist.
Hun begynte sin forfatterkarrière tidlig i 1780-årene. Ettersom de politiske spenningene tiltok i Frankrike, ble de Gouges stadig mer politisk engasjert. Hun ble fra 1788 en uttalt forkjemper for å bedre slavenes kår i koloniene. Samtidig begynte hun å skrive politiske pamfletter. Idag er hun antagelig mest kjent for sin Erklæring om kvinnens og borgerinnens rettigheter fra 1791, hvor hun utfordret den mannlige autoritet og ujevnbyrdigheten mellom kjønnene. Hun ble giljotinert i 1793 under terroren for å ha angrepet Robespierres regime, og for sine forbindelser til girondinerne.
Liv og virke
I 1765 giftet hun seg med pariseren Louis Aubry. De fikk en sønn, Pierre, men ekteskapet var kjærlighetsløst. Året etter ble hun enke, og drog i 1770 til Paris hvor hun tok navnet Olympe de Gouges.
Ifølge hennes biograf Olivier Blanc møtte hun her en velstående mann, Jacques Biétrix de Rozières, som hun innledet et forhold til. Hun ble mottatt i mange av byens filosofiske og litterære salonger, hvor hun blant annet møtte forfattere som La Harpe, Mercier og Chamfort, samt politiske tenkere som Brissot og Condorcet. Hun ble vanligvis invitert til salongene til markisen av Montesson og grevinnen av Beauharnais, som også var skuespillforfattere. Hun var dessuten i forbindelse med flere frimurerlosjer, blant annet Les Neuf Sœurs, som var stiftet av hennes venn Michel de Cubières.
De Gouge bodde sammen med flere ulike menn som underholdt henne økonomisk. Rundt 1784 begynte hun å skrive essayer, manifester og samfunnskritiske skuespill. Hun forsøkte å strebe oppover i den parisiske sosietet, og forsøkte å legge av seg sin provinsielle aksent.
I 1784 skrev hun skuespillet Zamore og Mirza, et angrep på slaveriet. Av ulike grunner ble det ikke oppført før 1789. Det ble imidlertid utgitt, som Zamore et Mirza, ou l'heureux naufrage (Zamore og Mirza, eller Det heldige forlis) i 1788. Det ble oppført som L'Esclavage des nègres (Negerslaveriet) i desember 1789, men tatt av etter tre forestillinger. I 1792 ble det igjen utgitt under tittelen L'Esclavage des noirs (Det sorte slaveri).
Som en etterskrift til 1788-versjonen av Zamore og Mirza utgav hun Réflexions sur les hommes nègres («Refleksjoner over negrene»). I 1790 skrev hun skuespillet Le Marché des Noirs («Slavemarkedet») som ble refusert av Comédie-Française. Teksten ble tilintetgjort etter hennes død. I 1808 førte Abbé Grégoire henne på listen over de modige menn (sic) som hadde talt negrenes sak.
Da revolusjonen brøt ut var de Gouges først en entusiastisk tilhenger, men hun ble straks mer kritisk da løftene om frihet og likhet viste seg å være forbeholdt menn.
I 1791 ble hun medlem av Amis de la Verité («Sannhetens venner»), en forening som arbeidet for kvinners politiske og juridiske likestilling. Foreningen hadde tidvis møter hos feministen Sophie de Condorcet. De Gouges uttalte: «Kvinnen har rett til å bestige skafottet. Hun må ha like stor rett til å bestige talerstolen.»
Samme år skrev hun Erklæringen om kvinnens og borgerinnens rettigheter som reaksjon på Borgerrettighetserklæringen fra 1789, fulgt av Contrat Social («Samfunnspakten»), oppkalt etter Rousseaus berømte verk av samme navn, hvor han tok til orde for ekteskap basert på likestilling.
De Gouges engasjerte seg i nærmest enhver sak hvor hun mente å spore urett. Hun var motstander av henrettelsen av Ludvig XVI, delvis på grunn av sin prinsipielle motstand mot dødsstraff, og dels fordi hun foretrakk en relativt svak konge som statsoverhode, heller enn å få en eksilkonge som fiende. Dette gav henne mange fiender blant de ivrigste republikanerne, og ble brukt mot henne lenge etter hun var død.
Ettersom revolusjonen skred frem ble de Gouge stadig mer lidenskapelig i sine skrifter. 2. juni 1793 arresterte jakobinerne hennes forbundsfeller, girondinerne, og fikk dem giljotinert. Til slutt ble hun selv arrestert, for å ha skrevet plakaten Les trois urnes, ou le salut de la Patrie, par un voyageur aérien («De tre urner, eller fedrelandets frelse, av en luftreisende»). Her forlangte hun en folkeavstemning om tre former for styresett: en monolittisk republikk, føderalisme eller konstitusjonelt monarki.
Jean Laurent Ravera
Jean Laurent Ravera (født 29. august 1979) er en monegaskisk svømmer.
Han representerte Monaco under Sommer-OL 2004 i Athen, der han ble utslått i forsøksheatet på 100 meter fri.
Herman Billung
Herman Alf Billung (født 11. mars 1958) er en norsk næringslivsleder. Han er tidligere administrerende direktør i det John Fredriksen-kontrollerte tørrbulkrederiet Golden Ocean Group, en posisjon han hadde fra 1. april 2005 til april 2016. Han var tidligere leder i Torvald Klaveness-gruppen. I perioden 1994 til 1998 var Billung leder for Frapaco Shipping Ltd. Herman Billung er bosatt i Oslo.
Krāslavas fylke
Krāslavas fylke var en forvaltningsenhet sørøst i Latvia, i landskapet Latgale. Det ble avskaffet i 2009. Administrativt sentrum var Krāslava med 11.405 innbyggere.
Kunigunde av Luxemburg
Kunigunde av Luxemburg (født ca. 980 i Luxemburg eller kanskje på borgen Gleiberg ved Giessen;, død 3. mars sannsynligvis 1033 i Kaufungen) var tysk-romersk keiserinne gjennom sitt ekteskap med keiser Henrik II. Både hun og hennes mann tilhører den katolske kirkes helgener, og æres særlig i Bamberg.
Bakgrunn
Hun var datter av grev Siegfried av Luxemburg, og giftet seg med den daværende hertug Henrik IV av Bayern, senere keiser Henrik II, i 998/1000. Hun ble viet til dronning i Paderborn av erkebiskop Willingis i 1002 og kronet til keiserinne i Roma sammen med sin mann i 1014.
Politisk innflytelse
Kunigunde fremstår tydeligere enn sine forgjengere som en selvstendig politiker, og bisto sin mann med råd og gjerninger. Med intervensjon (nevnelse som intervenient/talskvinne i kongelige urkunder) og formidling i politiske konflikter kan man få et bilde av hennes delaktighet i utøvelsen av den kongelige myndighet. Om lag en tredel av Henriks urkunder nevner Kunigunde som intervenient. Hun bistod son gemal i råd og dåd, som for eksempel som kongens stedfortrederske ved grensesikringene i 1012 og 1016 i Sachsen. Med stiftelser, skjenkelser og bønneforeninger sørget hun for herrskapshuset memorialier.
I en lengre prosess grunnla hun benediktinerinneneklostereret Kaufungen ved Kassel (etter Thietmar von Merseburg i 1017 på grunn av et høytidelig løfte).
Under den runst to måneders lange tronvakans etter ektemannens død i 1024 førte Kunigunde uanfektet riksstyringen med støtte fra sin bror Dietrich og Henrik. Hun beholdt også rikskledosiene i sin vold. Som legitimasjonstegn overgav hun så disse til den nye kong Konrad II da han ble velgt til mannens etterfølger.
Død, helligkåring
Deretter trådte hun inn i Kaufungen, og der døde hun 3. mars 1033.
Hun ble helligkåret av pave Innocens III 3. april 1200.
Ingmar Johansson
Anders Ingmar Johánsson, tidligere Johansson (født 11. desember 1952 i Bollnäs) er en svensk sanger, gospelartist og prest i den Svenska kyrkan. Han har skrevet salme- og sangtekster og komponert salmer og er representert i den svenske salmeboken Verbums psalmbokstillägg 2003 med originaltekst og musikk til tre verk.
Ingmar Johánsson vokste opp i Vännäs i Västerbotten. Han begynte spille gitar i tiårsalderen og var i ungdommen med i forskjellige band i traktene rundt Umeå og Vännäs. Etter at han i begynnelsen av 1970-taet flyttet til Stockholm var han med og startet et av Sveriges første kristne rockband, som het "Höga Visan". År 1977 platedebuterte han med Önskar jag kunde fängsla ditt öra og ga ut i rask rekkefølge sju album fram til 1985.
Han studerte teologi på deltid, ble innviet som prest 2002 og var mellom 2012 og 2018 sogneprest i "Sankt Johannes församling" i Stockholm. Før utgivelsen av sitt trettende album, En sång som bara du kan sjunga i 2008, byttet han navn til Johánsson.
Nico Delle Karth
Nico Delle Karth (født 21. januar 1984) er en østerriksk seiler som spesialiserer seg i 49er. Under Sommer-OL 2012 i London representerte han landet sitt, der han ble nummer 4.
Krom
Historie
26. juli 1761 fant den tyske geologen Johann Gottlob Lehmann et orangerødt mineral i Uralfjellene. Han kalte det sibirsk rødt bly, og antok at det besto av blyforbindelser med selen og jern-komponenter. Mineralet var i virkeligheten blykromat med kjemisk formel PbCrO4. I 1770 besøkte Peter Simon Pallas stedet der Lehmann hadde gjort funnet sitt, og fant et rødt blymineral som hadde gode egenskaper som fargepigment. Han kalte det krokoitt (fra gresk krokos, safranfarget).
Krom fikk navnet sitt fra det greske ordet chrôma som betyr farge, på grunn av stoffets fargerike kjemiske forbindelser.
Egenskaper
Krom er et sølvhvitt skinnende transisjonsmetall. Det er hardt, korrosjonsbestandig og smibart. Stoffet har et relativt høyt smeltepunkt (1 857 °C) og er smaks- og luktfritt.
Krom blir passivisert ved at et annet grunnstoff – gjerne nikkel og/eller jern – sammen med oksygen danner et tynt sjikt med oksider på overflaten (vanligvis noen få atomer tykt, og dermed usynlig for det blotte øye). Dette sjiktet hindrer at oksygen trenger videre inn og angriper stoffet. Krom er i motsetning til de fleste andre metallene (som jern og nikkel) ikke utsatt for hydrogensprøhet.
Isotoper
Naturlig forekommende krom består av 4 isotoper, hvorav 3 er stabile: 52Cr (83,789%), 53Cr (9,501%), 54Cr (2,365%), og 1 ustabil (og dermed radioaktiv): 50Cr (4,345) med halveringstid 1,8 • 1017 år (denne isotopen har så lang halveringstid at den ofte blir betraktet som stabil). I tillegg finnes 22 kunstig fremstilte ustabile isotoper. De mest stabile av disse er 51Cr med halveringstid 27,7025 døgn, 48Cr med halveringstid 21,56 timer og 49Cr med halveringstid 42,3 minutter. Alle de resterende isotopene har halveringstider kortere enn 10 minutter, og de fleste kortere enn 10 sekunder.
CAS-nummer: 7440-47-3
Forekomst
De viktigste kromitt-forekomstene i verden er i Sør-Afrika som i 2003 sto for halvparten av verdensproduksjonen. Kasakhstan, Russland og Tyrkia har også store forekomster. Omkring 15 millioner tonn kromitt ble utvunnet i år 2000, og ble videreforedlet til ca. 4 millioner ferrokrom.
Krom blir utvunnet ved å varme opp kromitt-malmen sammen med aluminium og silisium.
Anvendelse
På 1800-tallet ble krom hovedsakelig brukt i maling og garving av lær, men i våre dager har stoffet en rekke anvendelsesområder.
Det viktigste bruksområdet er imidlertid som legeringsmateriale i høykvalitets stål som rustfritt stål, syrefast stål og temperaturbestandig stål. Videre brukes krom til overflatebehandlig ved at et metall påføres et tynt sjikt med krom ved hjelp av elektrolyse. Forkromming som denne prosessen kalles, danner en ripefast og korrosjonsbestandig overflate, som i tillegg er dekorativ (særlig på kjøretøyer).
Tidligere bruksområder som maling og impregnering av trevirke er forbudt i Norge på grunn av den potensielle miljøtrusselen.
Biologisk betydning
Krom i ren form har ikke betydning for menneskekroppen, men trivalent krom (Cr3+ ioner) blir betraktet som et viktig stoff for insulin og sukkerbalansen for mennesker. Krom finnes i utgangspunktet i tilstrekkelig mengde i et normalt kosthold, men raffinering og tilberedning fjerner ofte noe av matens krominnhold. Uorganisk kromsalt tas dårlig opp i kroppen, kun 1% mot 20% av organisk bundet krom fra kromgjær.
Betydningen av trivalent krom er omstridt, og USAs myndigheter reduserte anbefalt daglig inntak fra 50-100 µg til 35 µg for voksne menn og 25 µg for voksne kvinner i 2007.
Heksavalent krom Cr(VI) er meget giftig og kreftfremkallende. Stoffet kan føre til genmutasjoner som vist i filmen Erin Brockovich.
Krom transporteres i blodet av Ferritin.
Pteropliini
Pteropliini er en artsrik gruppe av biller som tilhører den artsrike underfamilien Lamiinae i familien trebukker (Cerambycidae).
Ritlandskrateret
Ritlandskrateret er et nedslagskrater på gården Ritland i Hjelmeland kommune i Rogaland.
Pteropliini
Utseende
Små til middelsstore trebukker med sylindrisk kroppsform. De fleste er kamuflasjefargede i brunt eller grått og kan ligne kvist-stumper. Antennene er gjerne omtrent så lange som kroppen.
Ritlandskrateret
Krateret ble dannet for 500-600 millioner år siden, av en meteoritt med en diameter på rundt 100 meter som traff jordoverflaten med en fart på rundt 25 km i sekundet. Den lagde et krater som var 2 500 meter bredt og om lag 350 meter dypt. Det ble etterhvert skjult av sedimenter, men har siden delvis kommet fram i dagen igjen. Strukturen ble oppdaget og identifisert som et mulig nedslagskrater av geologen Fridtjof Riis i 2000. Utforskningen av krateret ble finansiert av Norges forskningsråd, og i 2009 ble det av forskere fra Institutt for geofag ved Universitetet i Oslo ansett som bevist at krateret var dannet av et meteorittnedslag.
Pteropliini
Levevis
Disse billene har larver som lever i død ved.